**Molėtų rajono savivaldybės taryba**

**SPRENDIMAS**

**DĖL molėtų RAJONO SAVIVALDYBĖS TERITORIJOJE ESANČIŲ KAPINIŲ SĄRAŠų SUDARYMO IR Jų SKELBIMO SAVIVALDYBĖS INTERNETO SVETAINĖJE TVARKOS APRAŠO PATVIRTINIMO**

2016 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 41 punktu, 16 straipsnio 4 dalimi, Kapinių sąrašų sudarymo reikalavimų ir skelbimo savivaldybių interneto svetainėse tvarkos aprašo, patvirtinto Lietuvos Respublikos Vyriausybės 2008 m. lapkričio 19 d. nutarimo Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, 6 punktu,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės teritorijoje esančių kapinių sąrašų sudarymo ir jų skelbimo Savivaldybės interneto svetainėje tvarkos aprašą (pridedama).

2. Pavesti Molėtų rajono savivaldybės administracijai iki 2016 m. balandžio 10 d. parengti Molėtų rajono savivaldybės teritorijoje esančių kapinių sąrašus ir juos paskelbti Savivaldybės interneto svetainėje www.moletai.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

PATVIRTINTA

Molėtų rajono savivaldybės tarybos

2016 m. kovo d. sprendimu Nr.

**MOLĖTŲ RAJONO SAVIVALDYBĖS TERITORIJOJE ESANČIŲ KAPINIŲ SĄRAŠŲ SUDARYMO IR JŲ SKELBIMO SAVIVALDYBĖS INTERNETO SVETAINĖJE**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės teritorijoje esančių kapinių sąrašų sudarymo ir jų skelbimo Savivaldybės interneto svetainėje tvarkos aprašas (toliau – Tvarka) reglamentuoja Molėtų rajono savivaldybės (toliau – Savivaldybė) teritorijoje esančių kapinių sąrašų sudarymą, sąrašų duomenų keitimo ir sąrašų paskelbimo Savivaldybės interneto svetainėje procedūras.

2. Tvarkoje vartojamos sąvokos atitinka Lietuvos Respublikos palaikų laidojimo įstatyme vartojamas sąvokas.

**II SKYRIUS**

**SAVIVALDYBĖS TERITORIJOJE ESANČIŲ KAPINIŲ SĄRAŠŲ SUDARYMAS IR JŲ SKELBIMAS**

3. Savivaldybės teritorijoje esančių kapinių sąrašus sudaro Molėtų rajono savivaldybės administracijos Architektūros ir teritorijų planavimo skyrius, vadovaudamasis Kapinių sąrašų sudarymo reikalavimų ir skelbimo savivaldybių interneto svetainėse tvarkos aprašu, patvirtintu Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ (toliau – Aprašas).

4. Sudaromi savivaldybės teritorijoje esančių veikiančių, riboto laidojimo ir neveikiančių kapinių sąrašai.

5. Už sąrašų sudarymą atsakingas Architektūros ir teritorijų planavimo skyriaus specialistas užpildo šio Aprašo priede pateiktą lentelę.

6. Sudaryti Savivaldybės teritorijoje esančių kapinių sąrašai (toliau – kapinių sąrašas) derinami su tos seniūnijos, kurios teritorijoje yra kapinės, seniūnu.

7. Sudaryti sąrašai pateikiami Viešųjų ryšių ir informatikos skyriui ir paskelbiami Savivaldybės interneto svetainėje [www.moletai.lt](http://www.moletai.lt) ne vėliau kaip kitą darbo dieną nuo jų gavimo dienos.

8. Kapinių sąrašų duomenis Viešųjų ryšių ir informatikos skyrius atnaujina nuolat, ne vėliau kaip per 5 darbo dienas nuo sąrašų duomenų pasikeitimą patvirtinančios informacijos gavimo.

9. Kapinių sąrašų duomenų atnaujinimo procedūrą inicijuoja seniūnai. Seniūnai informaciją apie pasikeitusius kapinių sąrašų duomenis ne vėliau kaip per 5 darbo dienas nuo sąrašų duomenų pasikeitimą patvirtinančios informacijos gavimo privalo pateikti Architektūros ir teritorijų planavimo skyriaus specialistui, kuris ją perduoda Viešųjų ryšių ir informatikos skyriui. Atnaujinti duomenys skelbiami Savivaldybės interneto svetainėje Tvarkos 7 punkte nustatyta tvarka.

**III SKYRIUS**

**BAIGIAMOSIOS NUOSTATOS**

10. Tvarkos aprašas gali būti keičiamas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės teritorijoje esančių kapinių sąrašų sudarymo ir jų skelbimo Savivaldybės interneto svetainėje tvarkos aprašo

priedas

(Molėtų rajono savivaldybės teritorijoje esančių kapinių sąrašo forma)

MOLĖTŲ RAJONO SAVIVALDYBĖS TERITORIJOJE ESANČIŲ \_\_\_\_\_\_\_\_\_\_\_\_\_\_\_\_\_\_\_ KAPINIŲ SĄRAŠAS

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Kapinių pavadinimas (jeigu yra) ir kapinių vieta: gyvenamosios vietovės pavadinimas, seniūnijos (jeigu įsteigta) pavadinimas, adresas (jeigu yra) ar su kapinėmis besiribojančios gatvės (jeigu yra) pavadinimas (jeigu nėra kapinių adreso) | Kapinių statusas ir sprendimo dėl kapinių statuso suteikimo priėmimo subjektas, data ir numeris | Kapinių plotas, hektarais | Žyma apie kapinių žemės sklypo registraciją Nekilnojamojo turto registre (įregistruotas / neįregistruotas). Jeigu įregistruotas, – registracijos data ir unikalus numeris | Žyma apie kapinių registraciją Kultūros vertybių registre (registruotos / neregistruotos). Jeigu registruotos, – unikalus kodas | Kapinių prižiūrėtojo vardas, pavardė, telefono numeris (jeigu prižiūrėtojas – fizinis asmuo) arba pavadinimas, buveinė, darbuotojų, į kuriuos galima kreiptis informacijos, vardai, pavardės ir telefono numeriai (jeigu prižiūrėtojas – juridinis asmuo ar kita organizacija) |
| 1 | 2 | 3 | 4 | 5 | 6 | 7 |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_